**Հայտարարություն**

**Համաշխարհային Բանկի «Առևտրի խթանման և որակի ենթակառուցվածքի ծրագիր»**

**Վարկ թիվ 8390-ԱՄ**

Ի լրումն ՀՀ ֆինանսների նախարարության ծրագրերի իրականացման վարչության (ՀՀ ՖՆ ԾԻՎ) կողմից Համաշխարհային Բանկի **«**Առևտրի խթանման և որակի ենթակառուցվածքի ծրագիր» վարկային ծրագրի շրջանակում ս.թ. ապրիլի 30-ին հրապարակված «Ինժեներական բիզնես աքսելերատորի շենքի և համատեղ աշխատանքային տարածքի ճարտարագիտական վերլուծություն և տեղանքի հետազոտում, ճարտարագիտական նախագծերի և նախահաշիվների պատրաստում (այդ թվում՝ դրանց ինտերյերի և կահույքի դիզայն), տեղեկատվական, հաղորդակցման, հակահրդեհային ազդանշանային և անվտանգության համակարգային ցանցերի նախագծում» թիվ TPQI-C-2.3.1.3/2մրցույթի հայտարարությանը, ՀՀ ՖՆ ԾԻՎ-ը ներկայացնում է վերընշված հայտարարության խմբագրված տարբերակը.

ՀՀ ՖՆ ԾԻՎ-ը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի ծրագիր»** վարկային ծրագրի շրջանակում **«Ինժեներական բիզնես աքսելերատորի շենքի և համատեղ աշխատանքային տարածքի ճարտարագիտական վերլուծություն և տեղանքի հետազոտում, ճարտարապետական նախագծերի և նախահաշիվների պատրաստում (այդ թվում՝ դրանց ինտերյերի և կահույքի դիզայն), տեղեկատվական, հաղորդակցման, հակահրդեհային ազդանշանային և անվտանգության համակարգային ցանցերի նախագծում» թիվ TPQI-C-2.3.1.3/2** տեխնիկականառաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

 Վերոնշյալ վարկային ծրագրի շրջանակներում Պետություն-մասնավոր գործընկերության միջոցով Երևանի Բագրևանդի փողոցում շուրջ 3 հեկտար հողատարածքի վրա նախատեսվում է ստեղծել ժամանակակից ենթակառուցվածք՝ «Ինժեներական քաղաք»՝ տեխնոլոգիահեն ընկերությունները/հաստատությունները մեկ վայրում տեղայնացնելու և կենտրոնացնելու նպատակով՝ կատալիզացնելով բարձր տեխնոլոգիաների ընկերությունների աճը և ոլորտի զարգացումը: Առաջադրանքի հիմնական նպատակն է Ինժեներական քաղաքում տեղակայվելիք Ինժեներական բիզնես աքսելերատորի շենքի/ համատեղ աշխատանքային տարածքինախագծա**-**նախահաշվային փաստաթղթերի փաթեթի պատրաստումը և շինարարության ընթացքում հեղինակային հսկողության ապահովումը:

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

* Իրականացնի Ինժեներական բիզնես աքսելերատորի/համատեղ աշխատանքային տարածքի ճարտարագիտական վերլուծություն և հետազոտում, ճարտարապետական նախագծերի մշակում:
* Հիմնվելով մշակված Գլխավոր հատակագծի և հայեցակարգի վրա մշակի էսքիզային նախագիծ և համաձայնեցնի Պատվիրատուի՝ Ձեռնարկությունների ինկուբատոր հիմնադրամի (ՁԻՀ) հետ, առաջարկի հնարավոր նախագծային լուծումների տարբերակներ մասնագիտացված համակարգչային ծրագրերի միջոցով մշակված (AutoCAD, 3Dmax, ArchiCAD կամ այլ կիրառելի ծրագրեր (ներառյալ օգտագործման ենթակա գույները), մշակի շենքի եռաչափ մոդել /այդ թվում՝ վիրտուալ շրջագայություններ/:
* Պատվիրատուի հետ համաձայնեցված նախագծի համապատասխան մշակի և ՁԻՀ-ի հաստատմանը ներկայացնի շինարարական աշխատանքների նախագծա-նախահաշվային փաստաթղթերի և շինարարության ընթացքում օգտագործվելիք նյութերի ամբողջական փաթեթը:
* Նախագծման աշխատանքները իրականացնի երկրում գործող շինարարական նորմերի և ստանդարտների, ինչպես նաև «Առևտրի խթանման և որակի ենթակառուցվածքի ծրագրի» համար կիրառելի Համաշխարհային Բանկի շրջակա միջավայրի պահպանման և սոցիալական երաշխիքի ստանդարտների և ՁԻՀ-ի պահանջների համապատասխան:
* Մշակի Ինժեներական բիզնես աքսելերատորի/համատեղ աշխատանքային տարածքի հեռախոսային, հակահրդեհային ազդանշանային, անվտանգության համակարգերի և տվյալների ցանցի մանրամասն նախագիծը, որը պետք է ներառի հիմնական սխեման և գծագրեր, որոնք նկարագրում են մալուխի համակարգում ներառված սարքավորումների աշխատանքային սկզբունքները, ցանցի ֆունկցիոնալությունը տարբեր հատվածներում, մալուխի տվյալները և միացման աղյուսակները, համակարգերի սարքավորումների տեխնիկական բնութագրերը, ինչպես նաև ցանցի և դրա հետ կապված սարքավորումների ծավալաթերթը և նախահաշիվը:
* Նախագծման աշխատանքները իրականացնի ՁԻՀ-ի հետ փոխհամաձայնեցված ժամանակացույցին համաձայն:
* Նախագծման աշխատանքների ավարտից հետո նախագիծը համաձայնեցնի լիազորված բոլոր մարմինների հետ՝ օրենքով սահմանված կարգին համապատասխան:
* ՁԻՀ-ի կողմից ներկայացված առաջարկների համաձայն նախագծային փաստաթղթերում կատարի համապատասխան փոփոխություններ ու ճշգրտումներ:
* Շինարարական աշխատանքների ողջ ընթացքում ապահովի հեղինակային հսկողության իրականացումը:

Ծառայությունները նախատեսվում է իրականացնել 2019թ. հուլիսից՝ մոտ 18 ամիս տևողությամբ՝ մինչև շինարարական աշխատանքների ավարտը:

**Խորհրդատվական ընկերությունը պետք է բավարարի որակավորման հետևյալ չափանիշներին.**

* Պետք է ունենա հանրային շենքերի նախագծման և շինարարության վերահսկման առնվազն 5 տարվա փորձ:
* Պետք է ունենա ՀՀ օրենսդրությամբ պահանջվող բոլոր հավաստագրերն ու լիցենզիաները։
* Պետք է ունենա իրականացված համանման առնվազն երեք աշխատանքներից կազմված պորտֆոլիո:

Մրցույթին մասնակցելու ցանկություն ունեցող ընկերությունները կարող են դիմել կոնսորցիումով:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **սույն թվականի մայիսի 17-ը** ներկայացնել հետաքրքրվածության հայտեր անհրաժեշտ տեղեկություններով (ընկերության վերաբերյալ համառոտ տեղեկատվություն` ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման փորձը հավաստող փաստաթղթային հիմնավորումներ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am